Publication: Magyar Közlöny
Issue: MK-2008-137 (Year: 2008, Number: 137)
Era: 2004-2010
Section: [5/c. számú melléklet a 19/2008. (II. 19.) FVM rendelethez]
Paragraph Index: 327

1. Általános adatok A mûködési program készítése során mindig az aktuális, érvényben lévõ adatokat kell feltüntetni. Ezeket az adatokat a késõbbi módosítások nem érintik. 1.1. Általános azonosító adatok: A mûködési alap számlaszáma: a könyvelésben elkülönítetten kell szerepeltetni a mûködési alap összegét. Ennek a résznek a számlaszámát kell beírni. Taglétszám: a mûködési program benyújtásának idõpontjában, a termelõ és nem termelõ tagok összesen. A mûködési alaphoz való tagi pénzügyi hozzájárulás mértéke: az alapszabályban meghatározott százalékos mértéket kell feltüntetni. Abban az esetben, ha konkrét összeg van meghatározva, akkor azt kell beírni, a mértékegység megadásával (Ft/fõ/év). A referencia idõszak meghatározása: a mûködési program végrehajtását megelõzõ teljes év. Elsõ mûködési program esetén: a végrehajtást megelõzõ teljes év, január 1.–augusztus 31-ig a tényadatokat kell figyelembe venni, szeptember 1-jétõl december 31-ig pedig a tervezett adatokkal kell számolni. A mûködési program elsõ évének január 31-ig kell a könyvvizsgáló által hitelesített tervadatokat igazoló nyilvántartást beadni. Mûködési program módosítsa esetén a mûködési program módosítás beadásának idõpontját megelõzõ hónap utolsó napja. A referencia idõszakban forgalmazott tagi áru értéke: az elõzõ pontban meghatározott idõszak alatt értékesített tagi áru értéke, melyet bizonylatokkal alátámasztanak. Az értékesített termék értékére vonatkozó minimumfeltétel szempontjából az elháríthatatlan külsõ ok (vis maior) miatt elszenvedett, igazolt árbevétel-kiesés mértéke figyelembe vehetõ. A mûködési program idõtartama: minimum három maximum öt év lehet, annak figyelembevételével, hogy az elfogadott mûködési programmal egységes szerkezetbe foglalva kérheti a miniszter által jóváhagyott mûködési program és az abban szereplõ intézkedések, illetve a mûködési alap év közben történõ, illetve a következõ évre vonatkozó módosítását. A mûködési program végrehajtásának kezdete: konkrét dátumot kell meghatározni. Azonban figyelembe kell venni az idõpont meghatározásánál, hogy a miniszter a döntést legkésõbb a beadás évében, december 15-ig hozza meg. Vagyis az elismert idõszak leghamarabb a beadást követõ január 1-jén kezdõdhet. A módosított mûködési program végrehajtásának kezdete: a módosított program beadását követõ harminc napon belül dönt a miniszter annak jóváhagyásáról, a kezdeti dátumot ehhez mérten kell meghatározni. Kapcsolattartó: mindenképpen olyan személy legyen, aki a mûködési program összeállításában részt vett. 1.2. A termelõi szervezet bemutatása: 1.2.1. Megalakulás, elõzmények: Össze kell foglalni annak okát, amiért ez a termelõi csoport létrejött, illetve azt, hogy hogyan jutottak el az elismertetésig. Ez idõ alatt röviden foglalja össze, milyen feladatokat hajtottak végre annak érdekében, hogy az elõzetes elismerésbõl elismerés legyen. 1.2.2. Taglétszám alakulása: az elõzetes elismerés évei alatt hogyan változott a termelõi csoport taglétszáma. A december 31-i állapotot kell ismertetni, az a mérleg jegyzett tõkéjébõl visszaellenõrizhetõ. 1.2.3. Termelés: az elõzetes elismerés idõszaka alatt, hogyan alakult a termelõi csoport tagjai által termelt áruk mennyisége, illetve a termõfelület nagysága (ha). Célszerû fajonként feltüntetni az értékeket. Mivel a TCS-nak jelentési 2008/137. szám kötelezettsége volt minden évet követõ január 31-ig az FVM felé ezen adatok tekintetében, rendelkezésre állnak az ehhez a ponthoz szükséges adatok. Amennyiben szükséges a táblázat további évekre vonatkozó oszlopokkal kiegészíthetõ. 1.2.4. Értékesítés, értékesítési partnerek: az elismerés alá tartozó termékek értékesített értékét kell vevõpartnerenként részletezni. Évente/félévente a mûködési támogatás igénylésénél elkészített analitikai nyilvántartás segítséget nyújt a partnerek maradéktalan felsorolásában. A táblázatban lévõ példa alapján kérjük az adatokat megadni, éves bontásban. Az elõzõ évek árbevételének alakulása, az értékesített termelés értékének meghatározása szintén a Földmûvelésügyi és Vidékfejlesztési Minisztériumnak benyújtott jelentésekbõl pontosan megadható. A tagi értékesített termék értékét kérjük itt feltüntetni. 1.2.5. Meglévõ eszközpark és ingatlanok: a tulajdonukban lévõ tárgyi eszközök felsorolásánál bekerülési értékként azt az összeget kell szerepeltetni, amennyiért vásárolták azt, nettó értékként pedig a tárgyév 08.31-i könyv szerinti értékét kell feltüntetni. Az egyéb eszközháttér, technikai erõforrásokhoz azokat az egyéb, a tulajdonukban lévõ eszközöket kell sorolni, amelyek a táblázatban lévõ egyik csoportba sem sorolhatók, de fontosnak ítélik annak megemlítését. Bérelt és lízingelt tárgyi eszközökre vonatkozó kimutatást értelemszerûen kell kitölteni. 1.2.6. Humánerõforrás: ismertesse összefoglaló adatok segítségével, hogy évente hogyan változott az alkalmazotti létszám. Ezen túlmenõen, a mûködési program beadásának évében foglalkoztatott létszámot tüntesse fel, feltüntetve a betöltött munkakört és a munkakör leírását. Az adatok meghatározása: fõállású alkalmazotti munkaviszonyban lévõ átlagos statisztikai létszáma (napi 8 óra), részmunkaidõsök (6 óránál kevesebb) átlagos statisztikai létszáma, alkalmi munkavállalók éves létszáma, vállalkozói szerzõdéssel foglalkoztatottak száma. 1.2.7. Pénzügyi, számviteli, tagnyilvántartási rendszer: Pénzügyi, számviteli rendszer: mutassák be, hogy mûködési alaphoz tartozó kiadásokat, bevételeket hogyan kezelik, hogyan követik nyomon. Szükséges bemutatni, hogy a tagok által befizetett összeg, a támogatási összegeket hogyan tartják nyilván, illetve ennek felhasználását hogyan dokumentálják. Ezen túlmenõen a tagi áru és a nem tagi áru kifizetésének metodikáját mutassák be, attól kezdve, hogy a termelõ leadja az áruját, addig, amíg a TÉSZ ezt kifizeti, belefoglalva a mûködési hozzájárulás levonását is. Amennyiben mûködik közös inputanyag beszerzés, annak a taggal való elszámolását hogyan hajtják végre. Ugyanezt a folyamatot kérjük ismertetni a nem tag termelõk esetében is. A tagnyilvántartási rendszer mûködése: hogyan tartják nyilván a ki- és belépõket, az aktuális nyilvántartás milyen rendszerben mûködik, milyen gyakran frissítik azt. A termelési adatok gyûjtését hogyan hajtják végre, azt hogyan tartják nyilván, és milyen módon tudják felhasználni az értékesítés szervezéséhez. 1.2.8. Minõségbiztosítás: az elõzetes elismerés idõszaka alatt végrehajtott, ilyen jellegû tevékenységek. Milyen minõségbiztosítási rendszert építettek ki, milyen termékekre, hány termelõvel, mekkora területen. Ezek az évek alatt hogyan változtak. 1.2.9. Környezetvédelem: a Környezetvédelmi Kerettervben felsorolt témákban milyen jellegû feladatokat hajtottak végre. 1.2.11. Egyebek: egyéb fontosnak ítélt információk közlése: pl. egyesülések, beolvadások, másodszintû szervezõdésekben való részvétel (részvényjegyzés mértéke, alakulás idõpontja, a szervezõdés elõnyei, hátrányai); termelõknek nyújtott egyéb szolgáltatások részletezése, tervezett szolgáltatáscsoportok ismertetése.

Source: https://magyarkozlony.hu/hivatalos-lapok/7aed005cd5f778a6652e028fbca6b3c224d5a964/dokumentumok/da82dceb1d51f15a7b83f7460cf5b3d259c9a7ea/letoltes